ત્રીજા દિવસની રમતના અંતે ઑસ્ટ્રેલિયાની 6 વિકેટ પડી ગઈ છે અને  લીડ સરભર થયા પછીનો સ્કોર 2 રન છે. 

ભારતીય બૉલરો સામે ઑસ્ટ્રેલિયાના ધબડકા પછી કેમરુન અને પેટ કમિન્સની જોડીએ નુકસાન ખાળવા પ્રયાસ કર્યો અને 112 બૉલમાં 34 રનની ભાગીદારી કરી છે.

ભારત તરફથી રવીન્દ્ર જાડેજાએ બે વિકેટ ઝડપી છે જ્યારે બુમરાહ, સિરાઝ, અશ્વિન અને ઉમેશ યાદવે એક-એક વિકેટ ઝડપી છે. 

બીજા દિવસની રમતને અંતે રહાણેએ ટેસ્ટ કારકિર્દીની આ 12મી સદી ફટકારી હતી.

રહાણે ત્રીજા દિવસની રમતમાં 112 રનના સ્કોર પર રનઆઉટ થઈ ગયા. એમની સાથે શાનદાર ભાગીદારી કરનાર રવીન્દ્ર જાડેજા પણ સ્ટાર્કની બૉલિંગમાં 57 રન પર આઉટ થઈ ગયા.

એ પછી અશ્વિન, ઉમેશ યાદવ અને બુમરાહ આઉટ થઈ જતા ભારતની પહેલી ઇનિંગ 326 રનમાં સમેટાઈ ગઈ. આમ, ભારતે ઑસ્ટ્રેલિયા વિરુદ્ધ પ્રથમ ઇનિંગમાં 131 રનની સરસાઈ મેળવી લીધી છે.

ભારતે પહેલી ઇનિંગમાં 115.1 ઓવર રમીને કુલ 326 રન બનાવ્યા.

વિરાટ કોહલી પોતાના પ્રથમ બાળકના પિતા બનવાના છે અને તેમણે એડિલેડ ટેસ્ટ બાદ રજા પર ઊતરવાનો નિર્ણય લીધો હતો. વિરાટના ગયા બાદ રહાણેને કપ્તાનીની તક મળી છે.

રહાણેએ 12 ચોગ્ગાની મદદથી 223 બૉલ પર 112 રનની શાનદાર ઇનિંગ રમી. રહાણેના આ સદીમાં બે જીવનદાન પણ મળ્યાં. પહેલાં 73 રનના સ્કોર પર તેમનો કૅચ છૂટ્યો અને ત્યાર બાદ 104 રને.

ઑસ્ટ્રેલિયાની પહેલી ઇનિંગને 195 રનમાં સમેટી દીધા પછી બેટિંગમાં ભારતની શરૂઆત સારી નહોતી થઈ.

જોકે, કૅપ્ટન અજિંક્ય રહાણેની સદી અને રવીન્દ્ર જાડેજા સાથેની શાનદાર ભાગીદારીથી ભારતની ઇનિંગ મહત્ત્વપૂર્ણ લીડ મળી છે.

ભારત તરફથી ઓપનિંગમાં આવેલા મયંક અગ્રવાલ અને શુભમ ગિલની જોડી છ મિનિટમાં જ તૂટી ગઈ હતી. મયંક અગ્રવાલ શૂન્યમાં મિશેલ સ્ટાર્કની બૉલિંગમાં એલબીડબલ્યૂ થઈ ગયા.

શુભમ ગિલે ઇનિંગ સંભાળવાની કોશિશ કરી પરંતુ ચેતેશ્વર પુજારા 70 બૉલમાં 17 રન કરીને પૈટ કમિન્સની બૉલિંગમાં ટિમ પેનને હાથે કૅચ આઉટ થઈ ગયા.

શુભમ ગિલ લાંબી ઇનિંગ રમશે એમ લાગતું હતું પરંતુ તે પણ પુજારાની જેમ જ કમિન્સની બૉલિંગમાં પેનને હાથે કૅચ આઉટ થયા. એમણે આઠ બાઉન્ડરી સાથે 65 બૉલમાં 45 રનની સારી ઇનિંગ રમી.

હનુમા વિહારી પીચ પર લાંબુ ટક્યા પણ 66 બૉલમાં 21 રને આઉટ થઈ ગયા અને રિષભ પંત પણ 40 બૉલમાં 29 રન કરી આઉટ થઈ ગયા.

બુમરાહની આગેવાનીમાં ભારતીય બૉલરોનું આક્રમણ

ઑસ્ટ્રેલિયાના મેલબૉર્ન ક્રિકેટ ગ્રાઉન્ડ પર રમાઈ રહેલી ટેસ્ટમૅચમાં ઑસ્ટ્રેલિયાએ ટૉસ જીતીને પહેલાં બૅટિંગ કરવાનો... \n\nમને ઉપરના લેખ માટે સારું શીર્ષક આપો.
Ind vs Aus :ભારતે ઑસ્ટ્રેલિયાના અડધાથી વધુ ખેલાડીઓને આઉટ કર્યા